|  |
| --- |
| **NOTĂ INFORMATIVĂ****la proiectul hotărârii Guvernului cu privire la modificarea Hotărîrii Guvernului nr. 750/2016 pentru aprobarea regulamentelor privind cerinţele în materie de proiectare ecologică aplicabile produselor cu impact energetic și abrogarea unei hotărâri de guvern** |

|  |
| --- |
| **1. Denumirea autorului și, după caz, a participanților la elaborarea proiectului**Proiectul hotărârii Guvernului cu privire la modificarea Hotărîrii Guvernului nr. 750/2016 pentru aprobarea regulamentelor privind cerinţele în materie de proiectare ecologică aplicabile produselor cu impact energetic și abrogarea unei hotărâri de guvern, a fost elaborat de către Ministerul Economiei și Infrastructurii.  |
| **2. Condițiile ce au impus elaborarea proiectului actului normativ și finalitățile urmărite**În contextul implementării Acordului de Asociere Republica Moldova – Uniunea Europeană[[1]](#footnote-1), armonizării legislației în domeniul eficienței energetice la acquis-ul Uniunii Europene din sectorul respectiv, precum și a angajamentelor asumate de către Republica Moldova în cadrul Tratatului Comunității Energetice[[2]](#footnote-2), Parlamentul Republicii Moldova a adoptat Legea nr. 151/2014 privind cerinţele în materie de proiectare ecologică aplicabile produselor cu impact energetic***,*** prin care a fost transpusă Directiva 2009/125/CE a Parlamentului European şi a Consiliului din 21 octombrie 2009 de instituire a unui cadru pentru stabilirea cerinţelor în materie de proiectare ecologică aplicabile produselor cu impact energetic.Astfel, în conformitate cu prevederile art. 5, litera a) din Legea nr. 151/2014 privind cerinţele în materie de proiectare ecologică aplicabile produselor cu impact energetic, unde se stipulează că Ministerul Economiei și Infrastructurii asigură elaborarea cadrului normativ pentru produsele cu impact energetic aferent proiectării ecologice, Ministerul a elaborat și promovat Hotărîrea Guvernului nr. 750/2016 pentru aprobarea regulamentelor privind cerinţele în materie de proiectare ecologică aplicabile produselor cu impact energetic.Regulamentele aprobate prin Hotărîrea Guvernului 750/2016, transpun Regulamentele/ Directivele UE de punere în aplicare a Directivei 2009/125/CE, în conformitate cu prevederile de la Anexa VIII a Acordului de Asociere Republica Moldova – Uniunea Europeană, cu excepția Directivei 92/42/CEE a Consiliului din 21 mai 1992 privind cerințele de randament pentru cazanele noi de apă caldă cu combustie lichidă sau gazoasă, a cărei prevederi se regăsesc în Hotărîrea Guvernului nr. 428/2009 cu privire la aprobarea Reglementării tehnice „Cerinţe de randament pentru cazanele noi de apă caldă cu combustie lichidă sau gazoasă”.Astfel, având în vedere că până în prezent majoritatea articolelor ale Directivei 92/42/CEE au fost abrogate și înlocuite cu Regulamentul (UE) nr. 813/2013 a Parlamentului European şi a Consiliului în ceea ce priveşte cerinţele de proiectare ecologică pentru instalaţiile pentru încălzirea incintelor şi instalaţiile de încălzire cu funcţie dublă, și reieșind din prevederile pct. 2 al Hotărîrii Guvernului nr. 750/2016 prin care „ Ministerul Economiei şi Infrastructurii va prezenta Guvernului propuneri privind revizuirea prezentei hotărîri în funcţie de progresele tehnologice” a fost elaborat proiectul Hotărîrii Guvernului cu privire la modificarea Hotărîrii Guvernului nr. 750/2016 pentru aprobarea regulamentelor privind cerinţele în materie de proiectare ecologică aplicabile produselor cu impact energetic și abrogarea unei hotărâri de guvern. |
| **3. Principalele prevederi ale proiectului și evidențierea elementelor noi**Proiectul Hotărîrii de Guvern prevede modificarea Hotărîrii Guvernului nr. 750/2016 pentru aprobarea regulamentelor privind cerinţele în materie de proiectare ecologică aplicabile produselor cu impact energetic prin adăugarea anexei nr. 18 care conține Regulamentul cu privire la cerințele de proiectare ecologică e pentru instalaţiile pentru încălzirea incintelor şi instalaţiile de încălzire cu funcţie dublă care transpune Regulamentul (UE) nr. 813/2013 a Parlamentului European şi a Consiliului în ceea ce priveşte cerinţele de proiectare ecologică pentru instalaţiile pentru încălzirea incintelor şi instalaţiile de încălzire cu funcţie dublă și Directiva 92/42/CEE a Consiliului din 21 mai 1992 privind cerințele de randament pentru cazanele noi de apă caldă cu combustie lichidă sau gazoasă.Astfel, noul Regulament vine să actualizeze la condițiile de dezvoltare tehnologică actuale o serie de cerințe tehnice aplicabile instalațiilor pentru încălzirea incintelor şi instalaţiilor de încălzire cu funcţie dublă (centrale temice și centrale temice cu funcția de preparare a apei calde menajere) plasate pe piața Republicii Moldova. Regulamentul stabilește următoarele cerințe tehnice: * cerinţe privind randamentul energetic sezonier aferent încălzirii incintelor;
* cerinţe privind randamentul energetic aferent încălzirii apei;
* cerinţe privind nivelul de putere acustică (nivelul de zgomot);
* cerinţe privind emisiile de oxizi de azot.

De asemenea, regulamentul stabilește și procedurile prin care producătorii de astfel de instalații cât și organele abilitate cu funcție de control și sau supraveghere a pieței verifică conformitatea produselor cu cerințele stabilite de Regulament și standardele armonizate lista indicativelor şi titlurilor standardelor, aprobată de Ministerul Economiei şi Infrastructurii şi publicată în Monitorul Oficial al Republicii Moldova (în temeiul articolului 7 aliniatul (2) din Legea nr. 420 din 22 decembrie 2006 privind activitatea de reglementare tehnică.În același timp, proiectul Hotărîrii vine să abroge Hotărîrea Guvernului nr. 428/2009 cu privire la aprobarea Reglementării tehnice „Cerinţe de randament pentru cazanele noi de apă caldă cu combustie lichidă sau gazoasă” având în vedere că cerințele tehnice stabilite în Hotărîrea prenotată, urmează a fi înlocuite cu cerințele stabilite în Regulamentul sus menționat.  |
| **4. Fundamentarea economico-financiară**Implementarea prevederilor proiectului actului normativ în cauză, nu necesită alocarea de mijloace financiare suplimentare din bugetul de stat.**5. Modul de încorporare a actului în cadrul normativ în vigoare**Promovarea prezentului proiect de act normativ reprezintă un instrument de punere în aplicare a prevederilor art. 5, litera a) din Legea nr. 151/2014 privind cerinţele în materie de proiectare ecologică aplicabile produselor cu impact energetic și se încadrează în categoria actelor normative secundare de implementare a acesteia. **6. Avizarea și consultarea publică a proiectului**Proiectul respectiv urmează a fi supus avizării și consultării publice conform art. 32 din Legea 100/2017 cu privire la actele normative, și a fi plasat pe pagina web Cancelariei de Stat și a Ministerului Economiei și Infrastructurii www.mei.gov.md la compartimentul Transparență/ Anunțuri de proiecte şi consultări publice. **7. Constatările expertizei anticorupție**Proiectul respectiv urmează a fi supus expertizei anticorupție conform art. 35 din Legea 100/2017 cu privire la actele normative.**8. Constatările expertizei juridice**Proiectul respective urmează a fi supus expertizei juridice conform art. 37 din Legea 100/2017 cu privire la actele normative.**9. Alte expertize**Proiectul conţine prevederi de reglementare a activităţii de întreprinzător în contextul Legii nr. 235/2006 cu privire la principiile de bază de reglementare a activității de întreprinzător, respectiv urmează a fi examinat și avizat de către Grupul de lucru pentru reglementarea activității de întreprinzător.  |
|  |
|  |
|  |
|

|  |  |
| --- | --- |
| **Ministru**  |  |

 |
|  |

1. Acordul de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte, ratificat prin Legea Nr. 112 din 02.07.2014 [↑](#footnote-ref-1)
2. Adoptat prin Legea Nr. 117 din 23.12.2009 pentru aderarea Republicii Moldova la Tratatul de constituire a Comunității Energetice [↑](#footnote-ref-2)